"Setswana Puotlaleletso ya Ntlha (FAL)/P2 6 DBE/2022 SC/NSC 1.1.7 Tlhalosa gore Ntshimane fa a boa kwa Ntwane o lemogile eng ka Mpute? (2) 1.1.8 Tlhagisa lebaka le le tlhodileng kgotlhang magareng ga Ntshimane le Mpute. (2) 1.1.9 Fa o lebile mokgwa o Mpute a fetolang basetsana ka ona, o ka nna le ditlamorago dife mo matshelong a basetsana bao? (2) LE 1.2 NOPOLO B 'Ga ke batle go dira sepe. Ke go itshwarela melato ya gago.' 'Maikaelelo a gago ke gore le nna ke tle ke go itshwarele ya gago.' 'Ga go sepe se o ka se intshwarelang gonne ga ke na molato le wena.' 'Ntshimane?' 'Nx!' 5 Taugadi e tilotsana, tshetlhana ya dipoa, ya roromisa dithaba ka go rora ga yona. Bophiri kwa motsheo ba utlwa go rora ga yona. Phokojwe e rile e utlwa go rora ga yona, ya wela mokgwathana. Ya retologa ka bonako ya leba kwa e tswang gona; diphologolo tsotlhe tsa naga di ne di tla tshabela kwa e tswang gona. 10 'Bona, Bontle; nna le wena re tswa kgakala mmogo. Ke a go rata, le wena o a nthata. Seo ke sa botlhokwa thata. Mosola ke eng fa re tla tlhola re reeditse magatwe a kwa ntle? Go go bolelela boammarure, ga ke ise ke nke, le ka motsotso o le osi, ke dumele dinaane tsa ga Ntshimane le wena. Ke ntse ke itse jaana ka nako yotlhe gore o ka se dire selo se se ntseng jalo. Ke a go 15 ikanya.' 'Nna ga ke go tshepe. Ga ke tshepe ope jaanong.' Morago ga tidimalo e e nnileng jaaka nako e motho a bulang tsebe ya lokwalo go simolola kgaolo nngwe e e fapaaneng gotlhegotlhe le e a sa tswang go e buisa, Mpute a mmotsa gore o tlhotse a dira eng maabane. Go 20 tloga foo ya nna dikgang tse di botlhofo fela go fitlhela Mpute a mo laela. 1.2.1 Tlhopha karabo e e maleba ka go kwala tlhaka e e nepagetseng A, B, C kgotsa D. Ntshimane o kopane le Mmule lwa ntlha kwa … A Mafikeng. B Moruleng. C Phokeng. D Garankuwa. (1) 1.2.2 Go tlile jang gore Mpute a bone lokwalo la bokgweetsi? (2) 1.2.3 Ke eng se se dirileng gore batsadi ba ga Bontle le Morwesi ba feleletse ba ba file tetla ya go intsha le Ntshimane le Mpute go ya mafelong a ba iseng ba ye kwa go ona? (2) Kwalololo e ileditswe Phetla"